บิ๊กป้อม ไหว้พระที่ห้องทำงาน มอบตัวแทนไหว้สิ่งศักดิ์สิทธิ์ ทำเนียบฯ 
บิ๊กป้อม ไหว้พระที่ห้องทำงานที่ทำเนียบฯ มอบทีมงานเข้าสักการะสิ่งศักดิ์สิทธิ์ประจำทำเนียบฯ แทน เชื่อ นิมิตดี พระอาทิตย์ทรงกลด ปฏิเสธนั่ง ฮ.ร่วมสัมมนา พปชร.ย้ำชัด นั่งรถยนต์ ไป-กลับ 6 ชม. ยิ้มไม่ตอบเป็นหัวหน้า พปชร. ,สำหรับความเคลื่อนไหวที่ทำเนียบรัฐบาล วันที่ 23 ก.ค.ผู้สื่อข่าวรายงานว่า บรรยากาศคึกคักตั้งแต่ช่วงเช้า เมื่อผู้สื่อข่าว มาดักรอทำข่าว พล.อ.ประวิตร วงษ์สุวรรณ รองนายกรัฐมนตรี สักการะส่ิงศักดิ์สิทธิ์ประจำทำเนียบรัฐบาล,โดยมีรายงานข่าวแจ้งว่า ในเวลา 08.19 น. จนกระทั่งเวลา 07.49 น.พล.อ.ประวิตร เดินทางเข้าทำเนียบรัฐบาล และขึ้นห้องทำงานชั้น 4 ที่ตึกบัญชาการทันที แต่เมื่อถึงเวลา 08.19 น. ปรากฏว่า พล.อ.ประวิตร ไม่ได้ลงมา แต่ได้ไหว้พระที่ห้องทำงานแทน และให้คณะทำงานมาสักการะแทนที่พระพรหมบนตึกไทยคู่ฟ้า ศาลพระภูมิ และศาลตาศาลยาย โดยเครื่องสักการะ พล.อ.ประวิตร สั่งให้เพิ่มบายศรี หมากพลู เพิ่มเข้ามาด้วย ทั้งนี้ซึ่งถือเป็นเครื่องสูง ที่จะบูชาสิ่งศักดิ์สิทธิ์เพื่อเรียกขวัญ และเน้นผลไม้ ไม่มีอาหารคาวหวาน จัด 3 ชุด คือ สักการะพระพรหม ศาลพระภูมิ ศาลตาศาลยาย ทั้งนี้ ผู้สื่อข่าวได้สังเกตเห็นว่า ช่วงฤกษ์ที่ได้วางไว้ได้เกิดพระอาทิตย์ทรงกลด,ต่อมาเวลา 09.40 น. พล.อ.ประวิตร ให้สัมภาษณ์ด้วยหน้าตาขึงขังปฏิเสธกระแสข่าวเดินทางด้วยเฮลิคอปเตอร์ไปร่วมงานสัมมนาพรรคพลังประชารัฐ (พปชร.) ที่ 88 การ์มองเต้ อ.วังน้ำเขียว จ.นครราชสีมา โดยพล.อ.ประวิตร กล่าวว่า ไม่ได้เดินทางโดยเฮลิคอปเตอร์ตามที่มีข่าวแต่อย่างใด แต่เดินทางโดยรถยนต์ ออกจากบ้านที่ กทม.ตั้งแต่ 05.00 น. นั่งรถตลอดไป-กลับ 6 ชั่วโมง,ผู้สื่อข่าวถามว่า หนักใจหรือไม่ที่เริ่มงานกับรัฐบาลชุดใหม่ ยังไม่ถึงสัปดาห์ ก็มีคนจับจ้องแล้ว ทำให้ต้องระวังตัวมากขึ้นหรือไม่ พล.อ. ประวิตร กล่าวว่า จะทำไงได้ เมื่อถามว่า จนถึงขณะนี้ได้สมัครเป็นสมาชิกพรรคพลังประชารัฐ แล้วหรือไม่ พล.อ.ประวิตร ไม่ตอบ เมื่อถามอีกว่า จะไปเป็นหัวหน้าพรรคพลังประชารัฐ หรือไม่ พล.อ.ประวิตร ไม่ตอบเช่นกัน และรีบขึ้นรถออกจากทำเนียบฯ ไปทันที ทั้งนี้ หลังให้สัมภาษณ์ พล.อ.ประวิตร ได้ยิ้มให้ผู้สื่อข่าวก่อนขึ้นรถ
บิ๊กป้อม ไหว้พระที่ห้องทำงานที่ทำเนียบฯ มอบทีมงานเข้าสักการะสิ่งศักดิ์สิทธิ์ประจำทำเนียบฯ แทน เชื่อ นิมิตดี พระอาทิตย์ทรงกลด ปฏิเสธนั่ง ฮ.ร่วมสัมมนา พปชร.ย้ำชัด นั่งรถยนต์ ไป กลับ 6 ชม. 
บิ๊กป้อม,ประวิตร วงษ์สุวรรณ,พระอาทิตย์ทรงกลด,สักการะสิ่งศักดิ์สิทธิ์,ทำเนียบรัฐบาล,ไหว้พระที่ห้องทำงาน,หัวหน้าพปชร.,ข่าวทั่วไป